Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13233

b) a kimenő teljesítménynek a normál teljesítmény 50 %-a alá való csökkenése. 3.1.7.7.2 Ajánlás. - Minden hely-jeladót olyan felügyelő rendszerrel kell ellátni, amely megfelelő helyen jelzi a modulációs mélység 50 % alá történő csökkenését. 3.2 A precíziós bevezető radar-rendszerre vonatkozó előírások Megjegyzés. - Ezen előírásban mindvégig ferde távolságok kerülnek alkalmazásra. 3.2.1 A precíziós bevezető radar-rendszer a következő egységekből kell, hogy álljon: 3.2.1.1 A precíziós leszállító radar egységből (PAR). 3.2.1.2 A légtérellenőrző radar egységből (SRE). 3.2.2 Amikor csak PAR kerül alkalmazásra, akkor a berendezést a PAR, vagy a precíziós leszállító radar kifejezéssel kell megnevezni, és nem a "precíziós bevezető radar-rendszer" kifejezéssel. Megjegyzés. - A radar adatok rögzítésére és megőrzésére vonatkozó előírásokat az Annex 11 6. Fejezete foglalja magába. 3.2.3 A precíziós leszállító radar egység (PAR) 3.2.3.1 Fedésterület 3.2.3.1.1 A precíziós leszállító radarnak (PAR) képesnek kell lennie a saját antennájától számított legalább 16,7 km (9 tengeri mérföld) távolságig egy olyan 15 m2-es, vagy annál nagyobb visszaverő felületű légijármű helyzetének észlelésére és kijelzésére, amely a 20 fokos oldalszektor és a 7 fokos magassági szektor által határolt légtéren belül tartózkodik. Megjegyzés. - A légijárművek visszaverő felülete jelentésének meghatározásához útmutatásként az alábbi táblázatba foglaltak szolgálnak: magán légijármű (egy-motoros): 5-től 10 m2-ig; két-motoros kis légijármű: 15 m2-től; közepes nagyságú, két-motoros légijármű: 25 m2-től; négy-hajtóműves légijármű: 50-től 100 m2-ig. 2007/70/II. szám 3.2.3.2 Telepítés 3.2.3.2.1 A precíziós leszállító radart (PAR) úgy kell telepíteni és beállítani, hogy biztosítsa a teljes hatásterületet azon szektoron belül, amelynek a csúcsa a földetérési ponttól a futópálya megállási végének irányában 150 m-re (500 láb) helyezkedik el, oldalszögben a futópálya középvonalától plusz, vagy mínusz 5 fokig és a magassági szögben a mínusz 1 foktól a plusz 6 fokig terjed ki.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes